RAZDJEL: 109

GLAVA: 10975 ŽUPANIJSKO DRŽAVNO ODVJETNIŠTVO U BJELOVARU

OIB: 86821435474

RKP: 20647

OBRAZLOŽENJE OPĆEG DIJELA GODIŠNJEG IZVJEŠTAJA

O IZVRŠENJU FINANCIJSKOG PLANA

ZA 2024. GODINU

PRIHODI I PRIMICI

Ukupni prihodi za 2024. godinu planirani su u iznosu 1.238.478,02 eura, a izvršenje proračuna za 2024. godinu iznosi 1.237.298,14 eura odnosno 99,90% što je i postotak izvršenja izvora 11 - opći prihodi i primici koji se odnose na prihode iz nadležnog proračuna dok je izvršenje izvor 31 – vlastiti prihodi koji se odnose se na naplatu usluga fotokopiranja i najma prostora za kavomat 125,36% uz napomenu da vlastiti prihodi čine tek 0,028% ukupnih prihoda.

RASHODI I IZDACI

Ukupni rashodi u 2024. godini planirani su u iznosu 1.238.478,02 eura, a ostvareni su u iznosu 1.237.298,14 eura odnosno 99,90%. U odnosu na 2023. godinu radi se o povećanju od 35,47% od čega se najveći dio odnosi na povećanje rashoda za zaposlene.

Rashodi za zaposlene u 2024. godini su u odnosu na 2023. godinu veći za 43,32 % zbog povećanja koeficijenata i osnovice za obračun pravosudnih dužnosnika i plaća državnih službenika i namještenika, te privremenih dodataka na plaću državnih službenika i namještenika do ožujka 2024. i nakon toga primjene Uredbe o nazivima radnih mjesta, uvjetima za raspored i koeficijentima za obračun plaće u državnoj službi. Drugim dijelom povećanje se odnosi na popunjavanje radnih mjesta jednog zamjenika županijskog državnog odvjetnika i jednog vježbenika od 01.05.2024. godine. Postotak povećanja bi bio još veći da zamjenici koja je upućena na rad u USKOK do 28.02.2024. godine nije produžen za još jednu godinu rad u USKOK-u. Zbog povećanja plaća službenika i namještenika i rashodi za plaće za prekovremeni rad su veće za 88,25% u odnosu na prošlogodišnje izvršenje proračuna, a i ostali rashodi za zaposlene su povećani za 62,96% najvećim dijelom zbog izmjene Zakona o plaći i drugim materijalnim pravima pravosudnih dužnosnika kojima su im priznata određena materijalna prava kao službenicima i namještenicima.

Materijalni rashodi ostvareni su u postotku 99,48% u odnosu na planirano za 2024. godine. U odnosu na izvršenje 2023. godine radi se o povećanju od 49,48% koje se najvećim dijelom odnosi na rashoda za intelektualne usluge koje čine preko 58% ukupnih materijalnih rashoda čije povećanje od 86,30% dijelom je zbog većeg broja predmeta u kojima su bile potrebne intelektualne usluge, a dijelom jer je tek krajem 2023. godine došlo do izražaja utjecaj povećanja boda iz odvjetničke tarife za 50% te povećanje postotka koji se isplaćuje odvjetnicima po službenoj dužnosti sa 30% na 50% . Znatno povećanje u 2024. godini u odnosu na 2023. godinu zbog povećanja cijena na tržištu vidljivo je kod službenih putovanja, uredskog materijala i usluga telefona i pošte te za usluge tekućeg i investicijskog održavanja jer su obavljeni određeni radovi kako bi se poboljšali radni uvjeti.

Financijski rashodi – bankarske usluge i usluge platnog prometa za 2024. godinu su u odnosu na 2023. godinu veći za 21,80% zbog promjene načina plaćanja računa preko žiro-računa ŽDO u Bjelovaru otvorenog kod HPB. Zatezne kamate odnose se na kamate na uplaćeni doprinos za mirovinsko osiguranje za staž osiguranja s povećanim trajanjem.

Rashodi za nabavu nefinancijske imovine ostvareni su u postotku od 98,52% u odnosu na planirano, a odnose se na uredsku oprema u iznosu 861,90 eura, rate za nabavu službenog automobila u iznosu 4.233,26 eura i 12.350,00 eura za izmjenu dotrajalih drvenih prozora.

Prijenosa sredstava iz prethodne godine nije bilo.

U Bjelovaru, 26. ožujka 2025.

 ŽUPANIJSKI DRŽAVNI ODVJETNIK

 Darko Žegarac

RAZDJEL: 109

GLAVA: 10975 ŽUPANIJSKO DRŽAVNO ODVJETNIŠTVO U BJELOVARU

OIB: 86821435474

RKP: 20647

OBRAZLOŽENJE POSEBNOG DIJELA GODIŠNJEG IZVJEŠTAJA

O IZVRŠENJU FINANCIJSKOG PLANA

ZA 2023. GODINU

PLAĆE I DOPRINOSI

U 2024. godini isplaćene su plaće za 10 pravosudnih dužnosnika (jedan zamjenik županijskog državnog odvjetnika stupio je na dužnost sa 01.05.2024.), 15 službenika (od toga 1 državnoodvjetnički vježbenik) i 2 namještenika.

OSTALI RASHODI ZA ZAPOSLENE

U 2024. godini isplaćene četiri jubilarne nagrade, jedna pomoć za smrtni slučaj te uskrsnica, regres, božićnica i dar za djecu za 2024. godinu.

NAKNADE ZA PRIJEVOZ

U 2024. godini isplaćena je naknada za prijevoz za 18 zaposlenika.

MATERIJALNI RASHODI

U 2023. godini materijalni rashodi su bili uglavnom u okviru rebalansom planiranih sredstava.

RASHODI ZA NABAVU NEFINANCIJSKE IMOVINE

odnose se na uredsku oprema u iznosu 861,90 eura, rate za nabavu službenog automobila u iznosu 4.233,26 eura i 12.350,00 eura za izmjenu dotrajalih drvenih prozora.

U Bjelovaru, 26. ožujka 2025.

 ŽUPANIJSKI DRŽAVNI ODVJETNIK

 Darko Žegarac